text: николай степанович душкин (20.12.1922, алтай өлкесі, усть- боровушка селосы 1984) ақын, аудармашы. 1941 жылы алматыда орта мектепті бітіріп, кеңес армиясы қатарына алынған. харьков артиллерия училищесінде оқып, атыс взводы командирі ретінде курск орел иінінен венаға дейін майдан жолынан өткен. 1946 жылы запасқа шығып, қазұу-дың журналистика факультетін бітіреді, 1950 жылдан баспасөз органдарында істейді. бірнеше жинақтар шығарған, қазақ ақындарының өлеңдерін аударған. қызыл ту және ii дәрежелі отан соғысы ордендерімен, медальдармен марапатталған. дружба. стихи. а., 1952; отчий край. стихи. а., 1961; а., 1975; внучек бабушку учит. стихи. а., 1981; мужание. повесть. а.,1984.